**Ministru kabineta rīkojuma projekta
„Par valsts budžeta programmas 44.00.00 „Līdzekļi aviācijas drošības pasākumu nodrošināšanai” līdzekļu izlietojumu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 27.panta piektā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma „Par aviāciju” 27.panta piektajā daļā noteikto, Ministru kabinets ir pilnvarots noteikt civilās aviācijas lidlaukus, kuros civilās aviācijas drošības uzturēšanas pasākumi tiek finansēti no valsts budžetā šim mērķim paredzētajiem līdzekļiem.Lai gan saskaņā ar Ministru kabineta 2011.gada 19.oktobrī pieņemtajiem noteikumiem Nr.823 „Noteikumi par lidlaukā sniegto drošības un glābšanas pasākumu maksu” no 2012.gada 1.janvāra valsts akciju sabiedrības „Starptautiskā lidosta „Rīga”” (turpmāk – VAS „Starptautiskā lidosta „Rīga””) valsts nozīmes lidlaukā ir ieviesta aviācijas drošības maksa, valsts budžeta programmā 44.00.00 „Līdzekļi aviācijas drošības pasākumu nodrošināšanai” ir paredzēti līdzekļi aktuālu aviācijas drošības pasākumu veikšanai. Lai nodrošinātu VAS „Starptautiskā lidosta „Rīga”” izmantojamo drošības iekārtu atbilstību Eiropas Komisijas normatīvo aktu prasībām, ir nepieciešams iegādāties rokas bagāžas rentgena iekārtu un arkveida metāla detektoru neatbilstošo iekārtu nomaiņai. Saskaņā ar valsts aģentūras „Civilās aviācijas aģentūra” rekomendācijām, kas ir atbildīgā institūcija civilās aviācijas gaisa kuģu lidojumu drošuma un civilās aviācijas drošības līmeņa uzturēšanai un paaugstināšanai, kā arī uzraudzības nodrošināšanai, lidostai būtu jāsamazina pasažieru termināļa ievainojamība. Lai realizētu šo rekomendāciju, VAS „Starptautiskā lidosta „Rīga”” plāno aplīmēt termināļa logus ar aizsardzības plēvi, tādējādi minimizējot iespējamā sprādziena viļņa radītās sekas. Šis projekts ir aktuāls, ņemot vērā Latvijas prezidentūru Eiropas Savienībā 2015.gadā.Sakarā ar to 2014.gadā valsts budžeta programmā 44.00.00 paredzētos līdzekļus ir lietderīgi novirzīt minētajiem mērķiem. |
| 3. | Projekta izstrādē iesaistītās institūcijas | VAS „Starptautiskā lidosta „Rīga””. |
| 4. | Cita informācija | Nav |

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Eiropas Komisijas Paziņojuma Pamatnostādnes par valsts atbalstu lidostām un aviokompānijām 2014/C 99/03 (ES OV C 99,04/04/2014) 35.paragrāfā ir noteikts, ka Eiropas Savienības Tiesa ir lēmusi, ka darbības, par kurām parasti ir atbildīga valsts, pildot savas oficiālās pilnvaras, kas saistītas ar valsts varas īstenošanu, nav saimnieciska rakstura darbības un valsts atbalsta noteikumi parasti uz tām neattiecas. Lidostā tādas darbības kā gaisa satiksmes kontrole, policijas darbības, muita, ugunsdzēsība, darbības, kas nepieciešamas, lai aizsargātu civilo aviāciju no nelikumīgas iejaukšanās darbībām, un ieguldījumi saistībā ar minēto darbību veikšanai nepieciešamo infrastruktūru un iekārtām parasti netiek uzskatīti par saimniecisko darbību. Sakarā ar to Ministru kabineta rīkojuma projektā ietvertie aviācijas drošības pasākumi nav kvalificējami kā valsts atbalsts saskaņā ar Līguma par Eiropas Savienības darbību 107.panta 1.punktā noteikto, kā arī uz to neattiecas minētā līguma 108.panta 3.punktā paredzētā ziņošana Eiropas Komisijai. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar.  |
| Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS „Starptautiskā lidosta „Rīga””. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, III, IV sadaļa, V sadaļas 2.tabula un VI sadaļa – projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

01.07.2014 13:00

778

B.Bebre

67207234 baiba.bebre@riga-airport.com

Ž.Jansone 67028258

zanete.jansone@sam.gov.lv